**UNIVERSITATEA** *Școala Națională de Studii Politice și Administrative*

**FACULTATEA** *de Științe Politice*

**DEPARTAMENTUL** *Științe Politice și Studii Europene*

**CATEDRA** *Științe Politice*

**DOMENIUL DE STUDII** *Relații Internaționale și Studii Europene*

**PROGRAMUL DE STUDII** *RISE, SP*

**FIŞA DISCIPLINEI**

**Gîndire critică şi scriere academică**

**Statutul disciplinei**: ☒ *obligatorie* ☐ *opţională* ☐ *facultativă*

**Nivelul de studii**: ☒ *Licenţă* ☐ *Masterat* ☐ *Doctorat*

**Anul de studii**: **1**

**Semestrul**: **1**

**Coordonator seminar:** *Conf. Univ. Dr. Brînduşa Palade*

| **Număr de ore/Verificarea/Credite** | | | | | |
| --- | --- | --- | --- | --- | --- |
| **Curs** | **Seminar** | **Laborator** | **Proiect** | **Examinare** | **Credite** |
|  | **S=14, SI=36** |  |  | **E** | **2** |

**A. OBIECTIVELE DISCIPLINEI** (*Obiectivele sunt formulate în termeni de competențe profesionale*)

Cursul „Gândire critică și scriere academică” urmărește dezvoltarea competențelor asociate cu gândirea critică, precum și familiarizarea studenților cu principalele reguli de scriere academică. Prelegerile din prima parte a semestrului vizează teme introductive din teoria argumentării, iar întâlnirile ulterioare sunt centrate pe dezvoltarea competențelor necesare pentru a redacta lucrări academice evitând plagiatul și folosind reguli de citare adecvate.

**O1** (C1.2 grila 1l RNCIS): Utilizarea unor abordări din teoria argumentării pentru a descrie justificarea pragmatică.

**O2** (C2.1 grila 1l RNCIS modificat): Elaborarea lucrărilor de cercetare folosind cadre teoretice specifice disciplinei;

**O3** (C2.2 grila 1l RNCIS): Utilizarea conceptelor fundamentale din teoria argumentării pentru înțelegerea și evaluarea unor lucrări de cercetare care folosesc cadre teoretice specifice disciplinei.

**O4** (C3.2 grila 1l RNCIS): Utilizarea paradigmelor teoretice ale teoriei argumentării şi retoricii pentru a înțelege mizele construirii argumentative ale unui discurs.

**O5** (C4.2 grila 1l RNCIS): Examinarea critică a diferitelor paradigme ale retoricii şi argumentării.

**O6** (C5.2 grila 1l RNCIS): Utilizarea conceptelor fundamentale specifice disciplinei în interpretarea şi analiza argumentelor narative și a argumentației folosite în dialogul și dezbaterea academică.

**B. PRECONDIŢII DE ACCESARE A DISCIPLINEI** *(Se menționează disciplinele care trebuie studiate anterior)*

| **Denumire disciplină** | **Necesară pentru:** |
| --- | --- |
| Limba engleză | - vizionarea unor segmente opționale din materialele audiovizuale prezentate pe parcursul cursului  - studierea unei părți din bibliografia minimală obligatorie |

**C. COMPETENŢE SPECIFICE** (*Vizează competențele asigurate de programul de studiu din care face parte disciplina)*

Disciplina Gândire Critică şi Scriere Academică vizează următoarele competențe profesionale specifice programului de studiu (vezi grila 1l RNCIS):

**(C1):** Aplicarea principalelor concepte ale teoriei argumentării și logicii informale în analiza discursului public și politic, precum și a retoricii vizuale și narative.

**(C2):** Elaborarea de proiecte de cercetare având teme specifice disciplinei.

**(C3):** Utilizarea metodologiilor specifice teoriei argumentării pentru a examina argumente vizuale.

**(C4):** Utilizarea elementelor fundamentale specifice disciplinei în identificarea elementelor retorice

specifice argumentației academice.

**(C5):** Susținerea și promovarea dialogului academic bazat pe argumente.

**Coroborarea conţinuturilor disciplinei cu aşteptările reprezentanţilor comunitaţii epistemice, asociaţiilor profesionale şi angajatori din domeniul aferent programului**

| Elaborarea fişei disciplinei Gîndire critică şi scriere academică a avut loc în urma discutării conţinutului disciplinei şi a cerinţelor practice cu specialişti şi practicieni din domeniu, dar şi pornind de la competenţele profesionale cerute de piaţa muncii.  În procesul de actualizare a conținuturilor s-a ținut cont în mod special de contextul actual de securitate și comunicare globală, subliniindu-se necesitatea formării gândirii critice în condițiile presiunii iliberalismului și a impactului teoriilor conspirației asupra democrației. De asemenea, disciplina răspunde nevoii de a dezvolta mecanisme intelectuale apte să facă față dezinformării propagate pe rețelele sociale. Totodată, un accent major este pus pe cultivarea unor instrumente științifice de cercetare, aspect esențial pentru evitarea bias-ului și asigurarea obiectivității în scrierea academică în domeniului Relațiilor Internaționale. |
| --- |

| **Rezultatele învățării**  **Cunoștințe**  C1: Studentul/Absolventul utilizează metodologia teoretică a cercetării științifice, constând în efectuarea de cercetări de fond, construirea unei ipoteze, testarea acesteia, analizarea datelor și încheierea rezultatelor.   * Studentul/Absolventul are capacitatea de a aplica rigoarea logică în construcția demersului științific specific domeniului Relații Internaționale și Studii Europene și stăpânește normele de redactare academică necesare pentru formularea și testarea ipotezelor de cercetare privind fenomenele politice internaționale. Acesta utilizează raționamente deductive și inductive corecte pentru a structura lucrări de specialitate, asigurând coerența dintre premisele teoretice și concluziile formulate și evitând erorile de logică în argumentare.   C2: Studentul/Absolventul recunoaște, alege și utilizează metode și tehnici de cercetare pentru realizarea unui studiu.   * Studentul/Absolventul demonstrează abilitatea de a selecta și utiliza instrumentarul specific analizei critice și retorice pentru investigarea fenomenelor politice complexe din sfera Relațiilor Internaționale și a Studiilor Europene. Acesta aplică grile de analiză asupra argumentelor vizuale și narative, transformând simpla receptare a informației într-o analiză structurată a mesajelor din spațiul național și internațional.   C5: Studentul/Absolventul recunoaște, analizează și explică metoda, procesul și studiul de influențare a oamenilor, de dobândire a controlului asupra unei comunități sau a unei societăți, precum și repartizarea puterilor în cadrul unei comunități și între societăți.   * Studentul/Absolventul analizează și explică mecanismele prin care se exercită puterea simbolică și persuasiunea la nivel național și în sistemul internațional, identificând tehnicile de manipulare, propagandă și erorile logice (precum ad hominem sau omul de paie) utilizate în discursuri politice, diplomatice și în campaniile de comunicare strategică. Acesta evaluează capacitatea actorilor politici de a construi narațiuni strategice și de a folosi retorica pentru a domina agenda publică sau pentru a legitima autoritatea în fața unei comunități sau în relațiile dintre state.   C9: Studentul/Absolventul descrie și analizează concepte, teorii și paradigme utilizate în domeniul relațiilor internaționale (aplicate în analiza retorică și argumentativă).   * Studentul/Absolventul utilizează grilele de lectură specifice teoriei argumentării pentru a interpreta teme și concepte din domeniul Relațiilor Internaționale. Acesta integrează concepte fundamentale (precum ethos, pathos, logos) în evaluarea critică a discursurilor de politică externă   .  **Aptitudini**  A1: Studentul/Absolventul se angajează în conceperea sau crearea de noi cunoștințe prin formularea de întrebări în legătură cu cercetarea, prin cercetarea, îmbunătățirea sau dezvoltarea de concepte, teorii, modele, tehnici, instrumente, software sau metode operaționale și prin utilizarea de metode și tehnici științifice.   * Studentul/Absolventul se angajează în conceperea de noi cunoștințe prin formularea de întrebări de cercetare relevante pentru cercetarea relațiilor internaționale.   A3: Studentul/Absolventul aplică principiile etice fundamentale și legislația în domeniul cercetării științifice, inclusiv în ceea ce privește aspectele legate de integritatea cercetării. Efectuează, revizuiește sau raportează cercetări, evitând comportamentele greșite, cum ar fi fabricarea, falsificarea și plagiatul.   * Studentul/Absolventul aplică principiile etice fundamentale și legislația în domeniul cercetării științifice, demonstrând integritate în elaborarea lucrărilor de seminar. Acesta efectuează, revizuiește și raportează rezultatele cercetării evitând cu strictețe comportamentele incorecte precum fabricarea datelor, falsificarea surselor și plagiatul, prin utilizarea corectă a sistemelor de citare consacrate în științele politice.   A5: Studentul/Absolventul dezvoltă și demonstrează cunoașterea aprofundată și înțelegerea complexă a unui anumit domeniu de cercetare, inclusiv a cercetării responsabile, a principiilor etice și de integritate științifică în materie de cercetare, respectul vieții private și a cerințelor RGPD, legate de activitățile de cercetare dintr-o anumită disciplină.   * Studentul/Absolventul dezvoltă și demonstrează cunoașterea aprofundată a normelor de cercetare în domeniul Științelor Politice și Relațiilor Internaționale și Studiilor Europene.   **Responsabilitate și autonomie**  R3: Studentul/Absolventul identifică, prin apel la gândirea critică, punctele tari și punctele slabe ale soluțiilor alternative, concluziilor sau abordărilor problemelor.   * Studentul/Absolventul identifică, prin apel la instrumentele gândirii critice, punctele tari și punctele slabe ale diverselor documente specifice domeniului relațiilor internaționale și studiilor europene Acesta analizează structura logică a argumentelor din literatura de specialitate pentru a evalua validitatea concluziilor propuse în dezbaterile academice și profesionale din domeniul Relațiilor Internaționale și Studiilor Europene.   R4: Studentul/Absolventul pronunță si apără hotărâri pe baza dovezilor interne și a criteriilor externe. Evaluează critic credibilitatea și fiabilitatea informațiilor înainte de a le utiliza sau de a le transmite altora. Dezvoltă o gândire independentă și critică.   * Studentul/Absolventul pronunță și apără hotărâri pe baza dovezilor interne ale textelor analizate și a criteriilor de validitate științifică. Evaluează critic credibilitatea și fiabilitatea informațiilor (competență esențială în contextul analizei conflictelor și a riscurilor de securitate) înainte de a le utiliza sau de a le transmite altora, dezvoltând astfel o gândire independentă și capacitatea de a formula judecăți autonome în sfera relațiilor internaționale și studiilor europene.   R7: Studentul/Absolventul este în măsură să evalueze și să analizeze informațiile și sursele acestora. Studentul/Absolventul demonstrează capacitate de a accesa și de a avea o înțelegere critică atât a formelor tradiționale, cât și a celor noi de mass-media, precum și a rolului și funcției acestora în societățile democratice   * Studentul/Absolventul este în măsură să evalueze și să analizeze critic informațiile și sursele acestora, distingând între fapte verificabile și opinii în fluxul de știri naționale și internaționale. Acesta demonstrează capacitatea de a accesa și de a avea o înțelegere critică atât a formelor tradiționale, cât și a celor noi de mass-media, precum și a rolului acestora în influențarea proceselor democratice și a deciziilor geopolitice. |
| --- |

**D. CONŢINUTUL DISCIPLINEI**

***Aplicaţii***

| **Tipul de aplicație[[1]](#footnote-0)\*** | **Conținuturi** | **Tipul activității** | **Nr. ore** |
| --- | --- | --- | --- |
| 1. (seminar) Introducere | *1: Prezentare studenți;*  *2: Prezentarea syllabusului,*  *3:Prezentarea sistemului de evaluare a studenţilor*  *4: Discuție introductivă despre diferența dinte observații și inferențe* | * Discuții * Prezentare | S=2h  SI=5h |
| 2. (seminar) Principiile justificării pragmatice | *1: Ce este un raționament deductiv? Dar unul inductiv? Exemple.*  *2: Care sunt principalele erori de logica informală folosite în dezbaterea politică? (ad hominem, red herring, straw man, slippery slope, apelul la autoritate etc.) Exemple.*  *3: Cum se folosesc aceste erori logice ca ”perdele de fum” și tehnici de manipulare și propagandă în campanii electorale sau publicitare?* | * Discuții * Prezentare * Exemple | S=2h  SI=5h |
| 3. (seminar) Alternative macro-teoretice în teoria argumentării | *1: Elemente de retorică vizuală.*  *2: Ce este un argument vizual și cum se construiește (teleologic)? Exemple de argumente vizuale.*  *3: Folosirea argumentelor vizuale în scop propagandistic.* | * Discuții * Prezentare * Vizionare de videoclipuri * Analiză | S=2h  SI=5h |
| 4. (seminar) Argumentul narativ | *1: Ce este un argument narativ?*  *2: Modele de argumente narative.*  *3: Exemple.*  *4: Fake news și limita dintre realitate și ficțiune* | * Discuții * Prezentare * Analiză text * Exerciții la tablă * Lucru individual | S=2h  SI=5h |
| 5. (seminar)  Norme de scriere academică (I) | *1: Prezentarea sistemelor de scriere academică cu referinţe Chicago şi APA*  *2: Care este diferenţa dintre citat şi parafrază?* | * Discuții * Prezentare * Exerciții la tablă | S=2h  SI=5h |
| 6. (seminar) Norme de scriere academică (II) | *1: Ce este o parafrază? Exemple de parafraze.*  *2: Evitarea plagiatului prin parafrazare şi indicarea sursei/referinţei.* | * Discuții * Prezentare * Analiză text * Lucru individual   - Lucru în echipă | S=2h  SI=6h |
| 7 (seminar) Norme de redactare a unei lucrări academice | *1: Formularea ipotezei sau a întrebării de cercetare*  *2: Prezentarea datelor sau a argumentelor*  *3:Testarea ipotezei sau evaluarea argumentelor*  *4: Concluzii* | * Discuții * Prezentare * Exerciţii la tablă * Lucru individual | S=2h  SI=5h |
|  | **Total ore** |  | S=14h  SI=36 |

**E. EVALUARE** (*Se precizează metodele, formele de evaluare şi ponderea acestora în stabilirea notei finale. Se indică standardele minime de performanţă, raportate la competenţele definite la punctul* **A. Obiectivele disciplinei**)

**1. Forme de evaluare si pondere:**

| **Componente disciplină** | **Forme de evaluare** | **Pondere** |
| --- | --- | --- |
| Examen (test scris) | Finală | 80% |
| Seminar | Continuă | 20% |

**2. Reguli evaluare**

Evaluarea continuă în cadrul seminarului se realizează prin cumularea participării active a studenților la activitățile de seminar.

Examenul constă într-un test alcătuit din întrebări tip grilă (9 p). 1 p este acordat din oficiu. Durata examenului este de 40 min.

**3. Standarde de performanță raportate la competențe:**

| **Tip standard** | **Descriere standard** |
| --- | --- |
| Minim (media 5) | Utilizarea adecvată a următoarelor concepte: logică formală; logică informală; validitate; persuasiune; tehnici de manipulare; erori logice. |
| Capacitatea minimală de a folosi criteriile pentru analiza argumentelor în evaluarea discursului public, a unui argument vizual și a unui argument narativ. |
| Identificarea corectă a unui argument vizual și narativ. |
| Capacitatea de a parafraza corect un citat de specialitate. |
| Maxim (media 10) | Înțelegerea și utilizarea adecvată a următoarelor concepte: raționament deductiv; raționament inductiv; *modus ponens*; *ad hominem*; ”om de paie”; ”pantă alunecoasă”; ”hering roșu”; apel la autoritate; apel la tradiție; apel la recomandare; *ethos*; *pathos*; *logos*. |
| Utilizarea metodologiilor specifice teoriei argumentării: analiza premiselor şi concluziilor unui argument narativ sau vizual. |
| Capacitatea de a identifica corect în discursul public sau mediatic un argument vizual ce dispune de acordul unei comunităţi. |
| Capacitatea de a identifica corect şi argumentat un argument narativ. |

**4. Condiţii obligatorii de participare:**

Prezența la minimum 50% din seminarii. Nerespectarea acestei condiții are drept rezultat: 1. nepromovarea seminarului, 2. participarea la examenul din sesiunea de restanțe.

**F. REPERE METODOLOGICE** (*Strategia didactică, materiale, resurse*)

**1) Strategia didactică** folosită în cadrul seminarului de Gîndire Crticiă şi Scriere Academică se bazează pe o metodă de analiză logică, şi are în vedere acumularea conţinuturilor de către studenţi pentru a contextualiza mai eficace cunoaşterea lor prezentă. Cadrul didactic face eforturi de transpunere didactică – transformarea informației de învățat într-un format adaptat stării de înțelegere curentă a studenților/studentelor.

**2) Materiale și resurse didactice:**

| **#** | **Nume material/resursă didactică** | **Utilizat/ă în:** |
| --- | --- | --- |
| 1. | Bibliografia (adaptată temelor propuse); Filmografia (pentru analiza discursului public și politic). | Dezvoltarea capacităților de citire/vizionare critică, prezentare, discutare și analizare a argumentelor și informațiilor. |
| 2. | Materiale suport de seminar pentru prezentarea normelor de scriere academică. Resurse online. | Facilitarea dezvoltării capacităţii de a redacta lucrări şi proiecte academice. |

| **#. text** | **Autor** | **Titlul lucrării** | **Editură/ jurnal/an** | **Paginile** | **Utilizat în:** |
| --- | --- | --- | --- | --- | --- |
| 1 | Fieser, J.; Dowden, B. | ”Deductive and Inductive Arguments”, în *Internet Encyclopedia of Philosophy* | University of Tennessee at Martin, ongoing update | <https://iep.utm.edu/deductive-inductive-arguments/> | S2 |
| 2 | Jack Selzer | Rhetorical Analysis: Understanding  How Texts Persuade Readers | Lawrence Erlbaum Associates, 2004 | 279-309 | S2 |
| 3 | Sloane, T. O. | Encyclopedia of Rhetoric | Oxford University Press, 2001 | Vol. I, 1-4,  290-299. | S3 |
| 4 | Hill, C. A.;  Helmers, M. | *Defining Visual Rhetorics* | Lawrence Erlbaum Associates, 2004 | 5-20 | S3 |
| 5 | Weiler, M., | ”Arguments in Fiction”, în D. C. Williams, M. D. Hazen (eds.), *Argumentation Theory and the Rhetoric of Assent* | University of Alabama Press, 1990 | 103-110 | S4 |
| 6 | University of Chicago Press Staff | The Chicago Manual of Style | University of Chicago Press, 2010 | - | S5-S6 |

**DIRECTOR DEPARTAMENT, TITULAR DE DISCIPLINĂ,**

Lect. Univ. Dr. Claudiu Craciun Conf. Univ. Dr. Brîndușa Palade

1. \* Se va menţiona: *seminar, laborator, proiect sau practică*. [↑](#footnote-ref-0)