**UNIVERSITATEA** *Școala Națională de Studii Politice și Administrative*

**FACULTATEA** *de Științe Politice*

**DEPARTAMENTUL** *Științe Politice și Studii Europene*

**DOMENIUL DE STUDII** *Științe Politice*

**PROGRAMUL DE STUDII** *(Specializarea): SP, RISE*

**FIŞA DISCIPLINEI**

**Introducere în Studiile Europene (ISE)**

**Statutul disciplinei**: ☒ *obligatorie* ☐ *opţională* ☐ *facultativă*

**Nivelul de studii**: ☒ *Licenţă* ☐ *Masterat* ☐ *Doctorat*

**Anul de studii**: 1

**Semestrul**: 1

**Titularul cursului: Lect. Univ. Dr. Nicolae Toderaș**

| **Număr de ore/Verificarea/Credite** | | | | | |
| --- | --- | --- | --- | --- | --- |
| **Curs** | **Seminar** | **Laborator** | **Proiect** | **Examinare** | **Credite** |
| **C=28, SI=48** | **S=28, SI=48** |  |  |  | **5** |

**A. OBIECTIVELE DISCIPLINEI**

Obiectiv general:

* conștientizarea fundamentelor și evoluției civilizației europene ca o premisă indispensabilă pentru studiul proceselor de aprofundare a integrării europene.

Obiective specifice:

* înțelegerea și conștientizarea modului de funcționare a societății europene (valori, structuri sociale, instituții, tradiții, stiluri de viață și tendințe);
* cunoașterea problemelor cu care se confruntă în prezent societatea europeană (declinul demografic; sărăcia; apatia politică; șomajul în rândul tinerilor; migrația, declinul statului bunăstării; declinul statului de drept; efectele diverselor crize - economice, sociale, sanitare, egalitatea de șanse, protecția mediului etc.);
* analiza sistemului simbolic de „inventare a Europei” (cetățenia europeană, prioritățile tematice ale UE - tranziția verde și digitală, noua agendă pentru competențe profesionale; consolidarea spațiului public european);
* familiarizarea cu principalii indicatori de analiză a sistemelor sociale europene.
* studierea diferenței dintre cultură și civilizație, cu aplicare specifică la contextul european.
* explorarea rădăcinilor civilizației europene, inclusiv influențele antice grecești și romane.
* analiza spațiului social european, inclusiv diversitatea culturală și socială a țărilor membre ale UE.
* examinarea rolului mass-media și a sferei academice în formarea și consolidarea identității europene.
* investigarea modificării structurii familiale europene și impactul acestor schimbări asupra societății.
* creșterea gradului de înțelegere a caracteristicilor societății europene actuale.
* înțelegerea provocărilor actuale la adresa democrației în Uniunea Europeană și explorarea posibilelor evoluții pe termen scurt, mediu și lung.

**B. PRECONDIŢII DE ACCESARE A DISCIPLINEI**

**-Nu este cazul**

**C. COMPETENŢE SPECIFICE**

**a) Competențe profesionale**

* înțelegerea și asumarea sistemului de valori al unității europene;
* cunoașterea și explicarea principalelor caracteristici ale civilizației europene (individualismul, umanismul, națiunea, democrația, capitalismul);
* înțelegerea fundamentelor culturale a societății europene;
* definirea identității culturale europene;
* legitimarea proiectului de unificare politică prin patrimoniul cultural și istoric comun;
* interpretarea Europei ca o construcție culturală care fundamentează integrarea politică, economică, socială și teritorială;
* explicarea „ideii” de Europa (discursul de legitimare a identității comune);
* interpretarea Europei ca o societate-rețea, favorabilă culturii unității, interdependenței și coeziunii ascensive;
* folosirea unor modele de analiză a guvernanței și spațiului public european prin utilizarea unor biblioteci europene on-line și a unor baze de date specializate;
* propensiunea pentru fundamentarea culturală și istorică a aprofundării integrării europene
* acceptarea și implementarea principiului unității în diversitate abordarea critică proiectului politic european.

**b) Competențe transversale**

* lucru în echipă;
* deschidere pentru învățarea permanentă și valorificarea competențelor în orice tip de activitate și mediu social;
* înțelegerea relațiilor specifice valorii adăugate europene: consolidarea statului de drept; echitatea, egalitatea șanselor, incluziunea, respectarea drepturilor omului și politicile publice bazate pe valorificarea întregului potențial uman;
* recunoașterea diversității și a conținutului cultural și valoric al competențelor.

Elaborarea fişei disciplinei Introducere în Studiile Europene a avut loc în urma discutării conţinutului disciplinei şi a cerinţelor practice cu specialişti şi practicieni din domeniu, dar şi pornind de la competenţele profesionale cerute de piaţa muncii.

| **Rezultatele învățării**  **Cunoștințe**  C1: Studentul/Absolventul utilizează metodologia teoretică a cercetării științifice, constând în efectuarea de cercetări de fond, construirea unei ipoteze, testarea acesteia, analizarea datelor și încheierea rezultatelor.  C9: Studentul/Absolventul descrie și analizează concepte, teorii și paradigme utilizate în domeniul relațiilor internaționale.  C10: Studentul/Absolventul arată cunoaștere aprofundată si înțelegere complexă a domeniului relațiilor internaționale și studiilor europene.  **Aptitudini**  A1: Studentul/Absolventul se angajează în conceperea sau crearea de noi cunoștințe prin formularea de întrebări în legătură cu cercetarea, prin cercetarea, îmbunătățirea sau dezvoltarea de concepte, teorii, modele, tehnici, instrumente, software sau metode operaționale și prin utilizarea de metode și tehnici științifice.  A2: Studentul/Absolventul aplică metode și tehnici științifice pentru investigarea fenomenelor, dobândind noi cunoștințe sau corectând și integrând cunoștințele anterioare.  A6: Studentul/Absolventul elaborează documente de cercetare sau susține prezentări pentru a raporta rezultatele unui proiect de cercetare și analiză desfășurat, indicând procedurile de analiză și metodele care au condus la rezultatele respective, precum și posibile interpretări ale rezultatelor.  **Responsabilitate și autonomie**  R1: Studentul/Absolventul analizează în mod eficace, regulat și sistematic propriile acțiuni, performanțe și atitudini și face ajustările necesare, căutând oportunități de dezvoltare profesională pentru a elimina lacunele în materie de cunoștințe și practici în domeniile identificate.  R2: Studentul/Absolventul tratează feedbackul negativ din partea celorlalți și reacționează în mod deschis la critici, încercând să identifice domeniile în care se pot aduce îmbunătățiri.  R4: Studentul/Absolventul pronunță si apără hotărâri pe baza dovezilor interne și a criteriilor externe. Evaluează critic credibilitatea și fiabilitatea informațiilor înainte de a le utiliza sau de a le transmite altora. Dezvoltă o gândire independentă și critică. |
| --- |

**D. CONŢINUTUL DISCIPLINEI**

1. ***Curs***

| **Curs** | **Denumire** | **Conținuturi** | **Nr. ore** |
| --- | --- | --- | --- |
| [C1] | Curs introductiv | Prezentarea disciplinei, a regulilor și a principalelor teme abordate. | C=2h  SI=0 |
| [C2] | Modulul 1 Fundamentele civilizației europene | Tema 1.1 Individualismul  Tema 1.2 Umanismul  Tema 1.3 Națiunea | C=2h  SI=4h |
| [C3] | Tema 1.4 Democrația  Tema 1.5 Capitalismul | C=2h  SI=4h |
| [C4] | Modulul 2 Patrimoniul cultural comun | Tema 2.1 Patrimoniul antic  Tema 2.2 Creștinismul  Tema 2.3 Imperiile continentale | C=2h  SI=4h |
| [C5] | Tema 2.4 Marile fragmentări transcontinentale și legitimarea lor  Tema 2.5 Revoluția industrială  Tema 2.6 Frontierele  Tema 2.7 Unificarea europeană | C=2h  SI=4h |
| [C6] | Modulul 3 Identitatea culturală europeană | Tema 3.1 Ideea de Europa și conștiința europeană  Tema 3.2 Unitatea culturală a Europei  Tema 3.3 Valorile comune | C=2h  SI=4h |
| [C7] | Tema 3.4 Limbile europene  Tema 3.5 Europa multiculturală  Tema 3.6 Construcția culturală a Europei  Tema 3.7 Rolul universităților | C=2h  SI=4h |
| [C8] | Modulul 4 Dimensiunea spirituală și religioasă | Tema 4.1 Legitimarea religioasă a Europei  Tema 4.2 Statutul religiei în Europa contemporană | C=2h  SI=4h |
| [C9] | Tema 4.3 Religie și putere  Tema 4.4 Religiile de substituție  Tema 4.5 Aderarea Turciei și problema islamului contemporan | C=2h  SI=4h |
| [C10] | Modulul 5 Societatea europeană | Tema 5.1 Caracteristicile societății europene  Tema 5.2 Populația Europei  Tema 5.3 Capitalul social | C=2h  SI=4h |
| [C11] | Tema 5.4 Situația femeilor  Tema 5.5 Urbanizarea societății europene  Tema 5.6 Supraviețuirea mediului rural  Tema 5.7 Europa socială | C=2h  SI=4h |
| [C12] | Modulul 6 Democrația europeană și viitorul Europei | Tema 6.1 Spațiul public european  Tema 6.2 Integrarea politică și suveranitatea națională  Tema 6.3 Cetățenia europeană | C=2h  SI=4h |
| [C13] | Tema 6.4 Europenizarea spațiului public național  Tema 6.5 Spațiul mediatic european  Tema 6.6 Decompoziția și recompoziția spațiului european | C=2h  SI=4h |
| [C14] | Curs recapitulativ | Concluzii și discutarea aspectelor legate de examen | C=2h  SI=0 |
|  |  | **Total ore** | C=28h,  SI=48h |

1. ***Aplicaţii\****

| **Curs** | **Denumire** | **Conținuturi** | **Nr. ore** |
| --- | --- | --- | --- |
| [S1] | Seminar introductiv | * prezentare syllabus, cunoaștere studenți * discuții cu studenții pe tematica seminarului; | S=2h  SI=0 |
| [S2] | Workshop 1 | * introducerea conceptelor: individualism, umanism, națiune, democrație, capitalism. * aplicarea de position paper 1 | S=2h  SI=4h |
| [S3] | Dezbatere 1 | * tema dezbaterii: Ce fel de capitalism ar trebuie să definească Europa din prezent? * analizarea dezbaterii | S=2h  SI=4h |
| [S4] | Workshop 2 | * discutarea asupra aspectelor referitoare la patrimoniul cultural comun * aprofundarea temei referitoare la frontiere * aplicarea de position paper 2 | S=2h  SI=4h |
| [S5] | Dezbatere 2 | * tema dezbaterii: Revoluția digitală ca factor de schimbare a societății europene * analizarea dezbaterii | S=2h  SI=4h |
| [S6] | Workshop 3 | * discutarea asupra temelor referitoare la identitatea culturală europeană * aplicarea de position paper 3 | S=2h  SI=4h |
| [S7] | Dezbatere 3 | * tema dezbaterii Conștiința europeană prevalează conștiința națională * analizarea dezbaterii | S=2h  SI=4h |
| [S8] | Workshop 4 | * discutarea asupra temelor referitoare la dimensiunea spirituală și religioasă în Europa * aplicarea de position paper 4 | S=2h  SI=4h |
| [S9] | Dezbatere 4 | * tema dezbaterii: Responsabilitatea socială a religiilor în Europa * analizarea dezbaterii * test intermediar | S=2h  SI=4h |
| [S10] | Workshop 5 | * discutarea asupra temelor privind caracteristicile actualei societăți europene * aplicarea de position paper 5 | S=2h  SI=4h |
| [S11] | Dezbatere 5 | * tema dezbaterii: Egalitatea de gen este prezentă de jure și de facto în societatea europeană * analizarea dezbaterii | S=2h  SI=4h |
| [S12] | Workshop 6 | * discutarea asupra temelor privind democrația europeană și viitorul Europei * aplicarea de position paper 6 | S=2h  SI=4h |
| [S13] | Dezbatere 6 | * tema dezbaterii: Spațiul public național românesc este europenizat * analizarea dezbaterii | S=2h  SI=4h |
| [S14] | Seminar recapitulativ | * recapitularea principalelor subiecte ale materiei * pregătire pentru evaluarea finală | S=2h  SI=0 |
|  |  | **Total ore** | S=28h,  SI=48h |

**E. EVALUARE**

**1. Forme de evaluare si pondere:**

| **Componente disciplină** | **Forme de evaluare** | **Pondere** |
| --- | --- | --- |
| Curs | * continuă (test intermediar); * sumativă (examen). | 50% din care 10% pentru testul intermediar și 40% pentru examen. |
| Seminar | - concepere puncte de vedere;  - participări la dezbateri;  - prezentări de materiale;  - intervenții la seminare. | 50% |

**2. Standarde de performanță raportate la competențe:**

| **Tip standard** | **Descriere standard** |
| --- | --- |
| Minim (media 5) | Sunt necesare îndeplinirea cumulativă a următoarelor aspecte:   * + prezență la curs și seminare, conform prevederilor normative ale FSP sau, după caz, ale SNSPA;   + realizarea a minimum 2 activități de seminar (participări la workshop-uri, participări în echipe de dezbateri, prezentări tematice); Prezentările tematice pot fi: **briefing-uri de presă, prezentare de carte sau de film pe o tematică apropiată cursului, prezentări pe baza unor resurse din bibliografia eferentă disciplinei.** Prezentările tematice trebuie discutate în prealabil cu profesorul și se vor ține numai cu acordul și în condițiile stabilite de acesta.   + obținerea minimum a notei 5 la seminar și minimum a notei 5 la examen. |
| Maxim (media 10) | Sunt necesare îndeplinirea cumulativă a următoarelor aspecte:   * + minimum 11 prezențe la seminar;   + punctaj maximal obținut la activitatea de la seminar;   + test intermediar notat cu minimum nota 8;   + minimum nota 9 la examenul final. |

**F. REPERE METODOLOGICE**

**1) Strategia didactică**

***a) Detalii privind desfășurarea activităților de curs***

* Prelegeri și expuneri structurate, aferente planificării calendaristice;
* Discuții referitoare la contextualizarea temelor studiate asupra stărilor din România în evoluția lor longitudinală;
* Încurajarea studenților să intervină cu expunerea unor puncte de vedere individuale referitoare la problematizarea aspectelor atinse în cadrul temelor prezentate.

***b) Detalii privind desfășurarea activităților de seminar***

* Desfășurarea a 6 dezbateri și 5 workshop-uri, corespunzătoare modulelor specificate în programa analitică;
* Pentru fiecare dezbatere vor fi formate două echipe (echipa afirmatoare și echipa negatoare) a câte trei studenți/e fiecare;
* Lista surselor bibliografice folosite de fiecare echipă pentru dezbatere va fi înmânată în ziua dezbaterii titularei/ului de seminar;
* Temele dezbaterilor precum și cele ale workshop-urilor vor fi stabilite pentru fiecare grupă în parte;
* Fiecare student/ă este obligat/ă să participe la o dezbatere în calitate de membru al unei echipe. Nu este agreată participarea studenților la mai mult de o dezbatere, din cauza numărului mare de studenți din grupă. Prin urmare, studenții sunt rugați să considere participarea la dezbatere drept o oportunitate de a-și suplimenta numărul de puncte. Dacă numărul de studenți din cadrul grupei este mic și toți studenții au participat deja la câte o dezbatere, este posibil ca studenții doritori să participe la o dezbatere suplimentară, pentru care vor fi notați.
* Studenții din sală vor putea interveni prin completări, referiri, întrebări ș.a., conform strategiei dezbaterii. Activitatea lor va fi evaluată conform gradului de implicare. Studenții din sală pot fi selectați de profesor pentru a răspunde la întrebări legate de prezentările făcute, prin urmare atenția la dezbatere este absolut necesară.
* Este obligatoriu ca studenții să-și prezinte moțiunea în fața clasei, în picioare. Sunt permise foi, laptopuri, tablete (nu telefon!), dar nu este permisă citirea unui text (pentru asta studentul va fi depunctat). Înainte de a participa la dezbatere, studenții sînt încurajați să se informeze cu privire la diferența dintre participarea la o dezbatere și prezentarea unei declarații.
* În cadrul fiecărui seminar de tip workshop studenții vor concepe în scris un punct de vedere individual (*position paper)* prin care să-și exprime argumentat poziția referitoare la un subiect ce ține de realitatea curentă. În acest sens este necesară parcurgerea cu regularitate a presei scrise naționale și europene. Subiectul acestei lucrări este stabilită de profesor și nu este anunțată în prealabil.
* Aceste lucrări nu pot fi trimise profesorului pe e-mail și nici încărcate pe platforma Moodle. Lucrările vor fi elaborate în ultima parte a workshopului.
* Studenții sunt rugați să acorde atenție structurii lucrării, dar și ortografiei și punctuației. Pentru greșeli vor fi depunctați.
* **Examenul parțial** are loc în prima săptămână de școală din decembrie. Rezultatele vor fi publicate folosindu-se codul studentului. Publicarea se va efectua prin platforma Moodle, cel mai târziu, până la începutul primei săptămâni de școală din ianuarie anul următor.

***Instrucțiuni pentru pregătirea și desfășurarea dezbaterilor***

* Pentru ca o dezbatere să se desfășoare eficient este nevoie să se lucreze în echipă prin repartizarea sarcinilor de documentare, informare și fundamentare a cazului. Până la data desfășurării dezbaterii echipa trebuie să se întâlnească pentru a pregăti cazul;
* Fiecare echipă trebuie să-și elaboreze propria poziție care se va baza pe cel puțin două argumente;
* Rolul fiecărei echipe este de a prezenta o viziune proprie asupra fenomenului, procesului sau conceptului dezbătut, de a contrargumenta poziția enunțată de echipa adversară, de a-și reîntări poziția și de a elabora o concluzie coerentă asupra subiectului dezbătut;
* Pentru o argumentare coerentă fiecare echipă va utiliza resurse teoretice, date statistice, resurse audio-vizuale, grafice sau chiar animații;
* Timpul este limitat! Fiecare participant/ă la dezbatere trebuie să se încadreze strict în timpul alocat;
* Contează coerența informației, nu cantitatea informației;
* Fiecare participant/ă se va adresa sălii, nu moderatoarei/ului. Este recomandată interacțiunea cu ceilalți colegi din sală.

**Strategia dezbaterii:**

**Pasul 1. Prezentarea cazului:**

1. Afirmator 1 (3 minute): definește termenii cheie ai moțiunii supuse dezbaterii în viziunea echipei afirmatoare. Prezintă sintetic argumentele elaborate de echipa afirmatoare;
2. Negator 1 (3 minute): definește termenii cheie ai moțiunii supuse dezbaterii în viziunea echipei Negatoare. Prezintă sintetic argumentele echipei sale. Combate argumentele enunțate de echipa afirmatoare;
3. Intervenții din sală (10 minute): întrebări de clarificare, comentarii și sugestii. Membrii celor două echipe își pot de asemenea adresa reciproc întrebări.

**Pasul 2. Dezbaterea cazului:**

1. Afirmator 2 (5 minute): contrargumentează poziția prezentată de Negator 1, reîntărește poziția echipei proprii prin aducerea de informații suplimentare la argumentele enunțate;
2. Negator 2 (5 minute): reîntărește poziția echipei proprii după contrargumentarea efectuată de Afirmator 2, prin aducerea de informații suplimentare la argumentele enunțate. Totodată, continuă să contrargumenteze întregul caz al echipei Afirmatoare;
3. Intervenții din sală (15 minute): întrebări de clarificare, comentarii și sugestii. Membrii celor două echipe își pot de asemenea adresa reciproc întrebări.

**Pasul 3. Concluzionarea cazului:**

1. Afirmator 3 (4 minute): contrargumentează intervenția Negatorului 2. Restabilește cazul echipei Afirmatoare. Concluzionează dezbaterea din punctul de vedere al echipei Afirmatoare.
2. Negator 3 (4 minute): restabilește cazul echipei Negatoare. Concluzionează dezbaterea din punctul de vedere al echipei Negatoare.

**Criterii de evaluare**

1. **Criteriul de prezență - eliminatoriu, condiția pentru a intra în examen:**

* Minimum 7 prezențe la seminar;

1. **Evaluarea participării active la seminarii:**

* 3 puncte – pentru intervenții multiple, coerente, argumentate și plauzibile;
* 2 puncte – pentru intervenții și completări, de o coerență medie;
* 1 punct – pentru o intervenție sau completare la argumentele enunțate de alți studenți;
* 0 puncte pentru neparticipare și dezinteres;

1. **Evaluarea participării la dezbatere ca membru de echipă:**

* 6 puncte – pentru o argumentare coerentă și plauzibilă și o prezență sigură în fața publicului;
* 4 puncte – pentru o argumentare plauzibilă și coerentă, dar nesigură;
* 2 puncte – pentru o argumentare de o coerență mai slabă, dar plauzibilă;
* 0 puncte – lipsa totală a argumentelor;

1. **Evaluarea *position paper*-urilor:**

* 6 puncte – pentru o argumentare coerentă și plauzibilă;
* 4 puncte – pentru o argumentare plauzibilă și coerentă, dar nesigură;
* 2 puncte – pentru o argumentare de o coerență mai slabă, dar plauzibilă;
* 0 puncte – lipsa totală a argumentelor.

**Nota de la seminar:**

* Suma tuturor punctelor acumulate de un/o student/ă va reprezenta punctajul său total, din care se va calcula nota de seminar;
* Nota de seminar se calculează astfel: punctajul maxim obținut în cadrul unei grupe se împarte la 7 rezultând o scală de notare de la 10 la 4; conform poziționării punctajului fiecărui student pe scala de notare se deduce nota corespunzătoare acestuia;
* De exemplu, să presupunem că la Grupa 8 punctajul maxim obținut de un/o student/ă a fost de 70 puncte, rezultând împărțirea 70/7 = 10 puncte și scala de notare:

pentru nota 10: 70 - 61 puncte; pentru nota 9: 60 - 51 puncte; pentru nota 8: 50 - 41 puncte; pentru nota 7: 40 - 31 puncte; pentru nota 6: 30 - 21 puncte; pentru nota 5: 20 - 11 puncte; pentru nota 4: 10 - 1 puncte. O persoană cu 56p. va avea în cazul dat exemplu nota 9.

În cazul în care între primul punctaj din grupă și următorul clasat este o diferență foarte mare (de ex. 10p), primul clasat poate fi scutit de examenul scris final, iar scala pentru notarea celorlalți se va calcula pornind de la punctajul următorului clasat.

**Informații suplimentare privind afișarea rezultatelor :**

* La final lunii noiembrie (adică după 7 săptămâni de activitate didactică), pe Moodle va fi publicată, spre informare, o listă cu studenții care au cele mai puține puncte și prezențe la seminar.
* Cel mai devreme, studenții vor ști câte puncte au acumulat la seminarul ISE în cursul ultimei săptămâni de școală din decembrie (săptămâna de dinainte de vacanță). Listele cu puncte și cu situația prezențelor la seminar vor fi afișate atunci pe Moodle (în format pdf, cod student). Cei care au puține puncte (adică sunt în pericol de a nu promova seminarul, sau de a avea notă mică) ar mai avea timp să aibă intervenții în cele 2 săptămâni de școală rămase până la sfârșitul semestrului. Acești studenți vor avea prioritate în fața celor care doresc doar să-și suplimenteze punctajul pentru o notă mai mare.
* **Rezultatele finale de la seminar** vor fi publicate până la sfârșitul lunii ianuarie pe Moodle (folosindu-se codul studentului). Rezultatele finale este posibil să nu fie publicate la toate grupele în aceeași zi, dat fiind programarea seminarelor și disponibilitatea formatorilor.
* **Exonerarea de examenul final** nu este o obligație, profesorul poate să nu acorde acest drept. Este o formă de încurajare a celor mai buni studenți de a folosi timpul de examen și de pregătire pentru alte activități universitare.
* Absențele de la seminar din motive medicale se discută de la caz la caz cu titularul de seminar. Pentru documente medicale sau alte situații studenții sunt rugați să se adreseze secretariatului Facultății de Științe Politice.

**Validarea activităților extracurriculare**

Studenții/ele sunt încurajați/e să se implice în diverse activități extracurriculare din domeniul educației formale, nonformale sau informale, ale căror tematici corespund subiectelor abordate în cadrul cursului „Introducere în Studiile Europene”. Pentru validarea acestui tip de activități studenții trebuie să prezinte pe parcursul semestrului copiile actelor de certificare (diplome, adeverințe) care să dovedească participarea la respectivele activități extracurriculare.

Pentru acest tip de activitate se poate acorda max. 1 punct din nota de seminar.

**2) Materiale și Resurse didactice:**

| **#** | **Nume material/resursă didactică** |
| --- | --- |
| 1. | Resurse online; |
| 2. | Materiale în format tipărit și materiale video privind procesele studiate. |

**G. BIBLIOGRAFIE**

Amato, Giuliano. et al. *The History of the European Union : Constructing Utopia*. Oxford: Hart, 2019.

Agustín, O. G., Jørgensen M. B., Solidarity and the 'Refugee Crisis' in Europe, Springer, 2019

Bacci, M.L., Populația în istoria Europei, Polirom, 2003

Badea-Guéritée, I., Ojică, A. (ed), Dialogul religiilor în Europa unită, Elefant Online, 2016

Bakardjieva Engelbrekt, Antonina et al., Trust in the European Union in Challenging Times, Palgrave Mcmillan, 2019

Bakardjieva Engelbrekt, Antonina et al., The European Union and the Return of the Nation State, Palgrave Mcmillan, 2020

Bartolini, S., Restructuring Europe: Centre formation, system building and political structuring between the nation-state and the European Union, Oxford University Press, 2005

Bărbulescu, Iordan (coord.). Clara Volintiru, Miruna Troncotă, Nicolae Toderaş. – Regional Democracy Promotion – Romania in Relation to the Western Balkans and Eastern Partnership States, București, Tritonic Books, 2018

Bărgăoanu, Alina. Examenul Schengen. În căutarea sferei publice europene, București, Comunicare.ro, 2011

Beard, M., O istorie a Romei antice, Trei, 2017

Beaud, M., O istorie a capitalismului, Cartier, 2001

Bellamy, R., and Kröger, S., Representation and Democracy in the EU: Does one come at the expense of the other?, Routledge, 2014

Benevelo, L., Orașul în istoria Europei, Polirom, 2003

Berstein, S.; Milza, P., Istoria Europei, Institutul European, 1998

Bîrzea, C., Cetățenia europeană, Politeia, SNSPA, 2005

Bock, G., Femeia în istoria Europei, Polirom, 2002

Bressaelli, E., Europarties after enlargement: organization, ideology and competition, Palgrave Macmillan, 2014

Broad, M., Kansikas, S., European Integration Beyond Brussels: Unity in East and West Europe Since 1945, Palgrave Macmillan, 2020

Buda, M.V., O incursiune în evoluţia studiilor europene: studii europene în România, Presa Universitară Clujeană, 2017

European Commission., Report on the impact of demographic change, 2020

Compagnon, A.; Seebacher, J., Spiritul Europei, Polirom, 3 vol., 2002

Connelly, J., From Peoples into Nations: A History of Eastern Europe, Princeton University Press, 2020

Corbett, Richard, și Daniel Kenealy. „Democracy in the EU”. in The European Union, de Richard Corbett și Daniel Kenealy. Oxford University Press, 2025 <https://doi.org/10.1093/hepl/9780198862246.003.0006>.

Delanty, G., Iventing Europe: Idea, Identity, Reality, Macmillan, 1995

Della Porta, Donatella et al, Participatory democracy in Southern Europe: causes, characteristics and consequences, Rowman & Littlefield International, 2014

De Vries, Catherine E., Sara B. Hobolt, Sven-Oliver Proksch, și Jonathan B. Slapin. 2021. „13. Rule of Law and Judicial Politics”. În Foundations of European Politics, de Catherine E. De Vries, Sara B. Hobolt, Sven-Oliver Proksch, și Jonathan B. Slapin. Oxford University Press. https://doi.org/10.1093/hepl/9780198831303.003.0013.

Duțu, Al., Ideea de Europa și evoluția conștiinței europene, All, 1999

Featherstone, K.; Radaelli, C.M., The Politics of Europeanization, Oxford University Press, 2003

Kershaw, I., Un Continent Fracturat: Europa, 1950-2017, Litera, 2019

Martini, S., Quaranta, M., Citizens and Democracy in Europe: Contexts, Changes and Political Support, Palgrave Macmillan, 2020

Mazower, M., Umbre peste Europa. Democrație și totalitarism în secolul XX, Grup Editorial Litera, 2018

Morin, E., Gândind Europa, Trei, 2002

Pagden, Anthony, The Idea of Europe: From Antiquity to the European Union. Woodrow Wilson Center Press. Cambridge University Press 2002. <https://doi.org/10.1017/CBO9780511496813>.

Rietbergen, P. Europe. A Cultural History (4th ed.). Taylor and Francis, 2020

https://www.perlego.com/book/2194186/europe-a-cultural-history-pdf (Original work published 2020)

Roy, Oliver. Is Europe Christian?, Oxford University Press, 2020

Rosener, W., Țăranii în istoria Europei, Polirom, 2003

Rowinski, P., Post-Truth, Post-Press, Post-Europe: Euroscepticism And The Crisis Of Political Communication, Palgrave Macmillan, 2020

Sala, M.; Vintilă-Rădulescu, I., Limbile Europei, Univers Enciclopedic, 2001

Shore, C., Building Europe: The Cultural Politics of European Integration, Routledge, 2000

Stanley-Becker, Isaac. Europe without Borders: A History. Princeton University Press, 2025

Ștefăniță, Oana. Uniunea Europeană, un trend în derivă?: O analiză a discursului mediatic și a perspectivei tinerilor – București, Comunicare.ro, 2016

Tilly, Ch., Revoluțiile europene, Polirom, 2002

de Witte, F., re:generation Europe: Ten Proposals for Another Europe, Palgrave Macmillan, 2020

\*\*\*

Statisticile oficiale și studiile realizate de EUROSTAT- accesibile la: http://ec.europa.eu/eurostat

Eurobarometrele și studiile tematice de opinie publică realizate de Comisia Europeană, accesibile la http://ec.europa.eu/COMMFrontOffice/publicopinion/index.cfm

**DIRECTOR DEPARTAMENT TITULAR DE DISCIPLINĂ,**

Lect. univ. dr. Claudiu Crăciun Conf. univ. dr. Nicolae Toderaș